Įsakymas netenka galios 2017-01-02:

Valstybinė teritorijų planavimo ir statybos inspekcija prie Aplinkos ministerijos, Įsakymas

Nr. 1V-182, 2016-12-28, paskelbta TAR 2017-01-10, i. k. 2017-00659

Dėl pažymos apie statinio nugriovimą išdavimo tvarkos aprašo patvirtinimo

Suvestinė redakcija nuo 2016-01-29 iki 2017-01-01

Įsakymas paskelbtas: Žin. 2013, Nr. 131-6720, i. k. 113301IISAK001V-195

valstybinės teritorijų planavimo ir statybos inspekcijos prie aplinkos ministerijos VIRŠININKO

Į S A K Y M A S

DĖL PAŽYMOS APIE STATINIO nugriovimą IŠDAVIMO TVARKOS APRAŠO PATVIRTINIMO

2013 m. gruodžio 16 d. Nr. 1V-195

Vilnius

Vadovaudamasi Lietuvos Respublikos teritorijų planavimo ir statybos valstybinės priežiūros įstatymo (Žin., 2013, Nr. 76-3848) 18 straipsnio 4 dalimi ir Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 (Žin., 2003, Nr. 76-3499; 2012, Nr. 73-3803), 19.15 punktu:

1. T v i r t i n u Pažymos apie statinio nugriovimą išdavimo tvarkos aprašą (pridedama).

2. P r i p a ž į s t u netekusiu galios Valstybinės teritorijų planavimo ir statybos inspekcijos prie Aplinkos ministerijos viršininko 2012 m. gegužės 15 d. įsakymą Nr. 1V-78 „Dėl prašymo išduoti pažymą apie statinio nugriovimą ir pažymos apie statinio nugriovimą formų patvirtinimo ir Valstybinės teritorijų planavimo ir statybos inspekcijos prie Aplinkos ministerijos viršininko 2010 m. lapkričio 29 d. įsakymo Nr. 1V-163 „Dėl prašymo išduoti pažymą apie statinio nugriovimą ir pažymos apie statinio nugriovimą formų patvirtinimo“ pripažinimo netekusiu galios“ (Žin., 2012, Nr. 67-3445).

3. N u s t a t a u, kad šis įsakymas įsigalioja 2014 m. sausio 1 d.

Viršininkė	Laura Nalivaikienė

PATVIRTINTA

Valstybinės teritorijų planavimo ir statybos

inspekcijos prie Aplinkos ministerijos

viršininko

2013 m. gruodžio 16 d.

įsakymu Nr. 1V-195

PAŽYMOS APIE STATINIO nugriovimą IŠDAVIMO TVARKOS APRAŠAS

1. Pažymos apie statinio nugriovimą išdavimo tvarkos aprašas (toliau – Aprašas) nustato pažymos apie statinio nugriovimą (toliau – Pažyma) išdavimo statytojui (užsakovui, savininkui, valdytojui, naudotojui, paveldėtojui) tvarką. Pažymos rekvizitai pateikti Aprašo 2 priede.

2. Pažymą išduoda Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) administracijos padalinys Lietuvos Respublikos teritorijų planavimo ir statybos valstybinės priežiūros įstatymo (Žin., 2013, Nr. 76-3848) 18 straipsnio 1 dalyje nustatytu statinių, kuriems griauti privalomas statybą leidžiantis dokumentas, nugriovimo atveju.

3. Statytojas (užsakovas, savininkas, valdytojas, naudotojas, paveldėtojas), norėdamas gauti Pažymą, Inspekcijos administracijos padaliniui, esančiam toje apskrities teritorijoje, kurioje yra statinys, tiesiogiai ar nuotoliniu būdu, pasinaudodamas Lietuvos Respublikos statybos leidimų ir statybos valstybinės priežiūros informacine sistema „Infostatyba“ (toliau – IS „Infostatyba“), pateikia prašymą išduoti Pažymą (toliau – Prašymas), kurio rekvizitai pateikti Aprašo 1 priede.

4. Pateikiant Prašymą tiesiogiai kartu pateikiami į kompiuterinę laikmeną, suformuotą pagal statybos techninio reglamento STR 1.07.01:2010 „Statybą leidžiantys dokumentai“, patvirtinto Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944), 6 punkto reikalavimus, įrašyti nuskenuoti šie dokumentai (bendruoju atveju):

4.1. statybą leidžiantis dokumentas;

4.2. statinio projektas: nuskenuotas projektas, pasirašytas privalančių jį pasirašyti asmenų, arba skaitmeninė projekto versija, patvirtinta privalančių projektą pasirašyti asmenų elektroniniais parašais;

4.3. Vyriausybės nutarimo / savivaldybės sprendimo dėl statinio (-ių) nurašymo (kai privalomas) kopija;

4.4. pažyma apie statybinių atliekų perdavimą jas tvarkančiai įmonei (kai jos buvo perduotos minėtai įmonei) arba jų sutvarkymą kitais teisės aktų nustatytais būdais, nurodytais statinio projekte – jei statinys nugriautas po 2006 m. sausio 20 d.;

4.5. statytojo (užsakovo, savininko, valdytojo, naudotojo, paveldėtojo) paprastos rašytinės formos įgaliojimas asmeniui pateikti prašymą – jei prašymą pateikia įgaliotas asmuo.

Pastaba.

Jei statybą leidžiantis dokumentas buvo išduotas naudojantis IS „Infostatyba“, statinio projekto ir šio dokumento pateikti neprivaloma.

5. Prašymą ir Aprašo 4 punkte nurodytus dokumentus pateikiant nuotoliniu būdu, prisijungus prie IS „Infostatyba“ interneto svetainės www.planuojustatyti.lt, užpildomi atitinkami pateiktų lentelių laukai, nurodytose vietose pridedami privalomi pateikti dokumentai.

6. Tiesiogiai pateiktas Prašymas ne vėliau kaip kitą darbo dieną užregistruojamas Inspekcijos dokumentų valdymo informacinėje sistemoje (toliau – DVIS).

7. Tiesiogiai ar nuotoliniu būdu gavus Prašymą, Inspekcijos įgaliotas pareigūnas ne vėliau kaip per 3 darbo dienas nuo Prašymo užregistravimo DVIS (jei jis pateiktas tiesiogiai) ar nuo jo pateikimo nuotoliniu būdu patikrina, ar:

7.1. Prašyme nurodytas asmuo turėjo teisę nugriauti Prašyme nurodytą statinį;

7.2. su Prašymu pateikti visi privalomi pateikti dokumentai.

8. Nustatęs, kad Prašyme nurodytas asmuo neturėjo teisės nugriauti Prašyme nurodyto statinio ir / ar su Prašymu pateikti ne visi privalomi pateikti dokumentai, Inspekcijos pareigūnas neregistruoja Prašymo IS „Infostatyba“ ir ne vėliau kaip kitą darbo dieną apie nustatytus trūkumus informuoja Prašymo pateikėją raštu arba paskelbia IS „Infostatyba“ (jei Prašymas pateiktas nuotoliniu būdu).

9. Nustatęs, kad Prašyme nurodytas asmuo turėjo teisę nugriauti Prašyme nurodytą statinį ir su Prašymu pateikti visi privalomi pateikti dokumentai, Inspekcijos pareigūnas ne vėliau kaip kitą darbo dieną įregistruoja Prašymą ir su juo pateiktus dokumentus IS „Infostatyba“.

10. Įregistravęs Prašymą IS „Infostatyba“, Inspekcijos pareigūnas patikrina su Prašymu pateiktus dokumentus, statinio nugriovimo faktą vietoje ir surašo faktinių duomenų patikrinimo vietoje aktą, kurio rekvizitai patvirtinti Inspekcijos viršininko įsakymu.

Inspekcijos pareigūnas išduoda Pažymą arba pateikia rašytinį motyvuotą atsisakymą išduoti Pažymą per 10 darbo dienų nuo Prašymo įregistravimo IS „Infostatyba“ dienos. Jei Prašymas buvo pateiktas nuotoliniu būdu, motyvuotas atsisakymas pateikiamas paskelbiant atsisakymo motyvus IS „Infostatyba“.

_________________

Pažymos apie statinio nugriovimą išdavimo tvarkos aprašo

1 priedas

Valstybinės teritorijų planavimo ir statybos

inspekcijos prie Aplinkos ministerijos

_____________________________________________

Pažymą išduodančio teritorinio padalinio pavadinimas

PRAŠYMAS IŠDUOTI PAŽYMĄ APIE APIE STATINIO NUGRIOVIMĄ

20 ___ m. _____________ _____ d. Nr. _________________

Duomenys apie prašymo pateikėją:

Fizinio asmens vardas, pavardė, asmens kodas ___________________________________________

Kontaktinė informacija

El. paštas______________ , telefonas ______ , mob. telefonas ___________ , faksas ___________

Duomenys apie statybą leidžiantį dokumentą:

Yra / Nėra

Pavadinimas ______________________________

Išdavimo data __________________ , Nr. ________________________________________

Išdavęs subjektas ___________________________________________________________

PRAŠAU IŠDUOTI pažymą apie šiO (-Ių) statiniO (-ių) nugriovimą:

Nugriautas (-i) statinys (-iai):

Paskirtis _________________________________________

Kategorija _______________________________________

Unikalus Nr. _____________________________________

Žemės sklypo (-ų) kad. Nr. ______________________________________________________

Adresas (-ai) _____________________________

Duomenys apie statinio projektą

Yra / Nėra

Pavadinimas __________________________________________

Numeris ___________ , parengimo metai ______

Duomenys apie statytoją

Fizinio asmens vardas, pavardė, asmens kodas / juridinio asmens teisinė forma, pavadinimas, kodas_______________________________________________________________________

Kontaktinė informacija

El. paštas________ , telefonas _______ , mobilusis telefonas __________ , faksas __________

Duomenys apie statinio projektuotoją

Yra / Nėra

Fizinio asmens vardas, pavardė, asmens kodas / Juridinio asmens teisinė forma, pavadinimas, kodas________________________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________

Numeris ___________ , galioja nuo ___________ , galioja iki ___________

Kontaktinė informacija

El. paštas__________ , telefonas ________ , mobilusis telefonas __________ , faksas _______

Duomenys apie statinio projekto vadovą

Yra / Nėra

Fizinio asmens vardas, pavardė, asmens kodas _______________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________

Numeris ___________ , galioja nuo ___________ , galioja iki ___________

Kontaktinė informacija

El. paštas__________ , telefonas ________ , mobilusis telefonas _______ , faksas __________

PRIDEDAMA:

1. Statybą leidžiantis dokumentas.

2. Statinio projektas.

3. Vyriausybės nutarimas / savivaldybės sprendimas dėl statinio (-ių) nurašymo.

4. Pažyma apie statybinių atliekų perdavimą jas tvarkančiai įmonei (kai jos buvo perduotos minėtai įmonei) arba jų sutvarkymą kitais teisės aktų nustatytais būdais, nurodytais statinio projekte.

5. Asmens, turinčio statytojo teisę, paprastos rašytinės formos įgaliojimas pateikti prašymą – tuo atveju, jei prašymą pateikia įgaliotas asmuo.

_________________________________________________________

Prašymo pateikėjo vardas, pavardė, parašas, data

Priedo pakeitimai:

Nr. 1V-144, 2015-08-31, paskelbta TAR 2015-10-06, i. k. 2015-14802

Pažymos apie statinio nugriovimą

išdavimo tvarkos aprašo

2 priedas

VALSTYBINĖ TERITORIJŲ PLANAVIMO IR STATYBOS INSPEKCIJA PRIE APLINKOS MINISTERIJOS

PAŽYMA APIE STATINIO NUGRIOVIMĄ

20 ___ m. _____________ _____ d. Nr. _____ ; versijos Nr. ______

Duomenys apie statybą leidžiantį dokumentą:

Yra / Nėra

Pavadinimas ______________________________

Išdavimo data __________________ , Nr. ________________________________________

Išdavęs subjektas ____________________________________________________________

Duomenys apie statytoją:

Fizinio asmens vardas, pavardė, asmens kodas, adresas / Juridinio asmens teisinė forma, pavadinimas, kodas _________________________________________________________

Kontaktinė informacija

El. paštas________ , telefonas _________ , mob. telefonas ___________ , faksas ___________

ŠIUO DOKUMENTU patvirtinama, kad nugriautAS (-I) ŠIS (-IE) STATINYS (-IAI):

Paskirtis _________________________________________

Kategorija _________________________________________

Unikalus Nr. ______________________________

Žemės sklypo (-ų) kad. Nr. ______________________________________________________

Adresas (-ai) _____________________________

Pažymą išdavė _____________ _______________ _________________

bb Pareigos A.V. vv Parašas	Vardas ir pavardė

Priedo pakeitimai:

Nr. 1V-144, 2015-08-31, paskelbta TAR 2015-10-06, i. k. 2015-14802

Pakeitimai:

1.

Valstybinė teritorijų planavimo ir statybos inspekcija prie Aplinkos ministerijos, Įsakymas

Nr. 1V-144, 2015-08-31, paskelbta TAR 2015-10-06, i. k. 2015-14802

Dėl Valstybinės teritorijų planavimo ir statybos inspekcijos prie Aplinkos ministerijos viršininko 2013 m. gruodžio 16 d. įsakymo Nr. 1V-195 „Dėl Pažymos apie statinio nugriovimą išdavimo tvarkos aprašo patvirtinimo“ pakeitimo